מאי סימון ליפשיץ

מאי סימון ליפשיץ (באנגלית: May Simón Lifschitz; נולדה ב-17 בינואר 1995) היא שחקנית ודוגמנית טרנסג'נדרית דנית.

 ביוגרפיה 
ליפשיץ נולדה בקוריינטס, ארגנטינה, וגדלה בדנמרק. אביה ממוצא ארגנטינאי ואמה דנית, והיא מחזיקה באזרחות דנית.

 קריירה 
 דוגמנות 
ליפשיץ החלה את קריירת הדוגמנות שלה בגיל 16. היא השתתפה בקמפיינים עבור אדידס, וב-2019 הפכה לדוגמנית הטרנסג'נדרית השנייה שעבדה על קמפיין של ויקטוריה'ס סיקרט, לצד ולנטינה סמפאיו. השתיים הצטלמו לקמפיין לליין "PINK" של מותג ההלבשה התחתונה האמריקאי, בצעד שנתפס כצעד משמעותי בקידום ייצוג טרנסג'נדרי בתעשיית האופנה העולמית.

 משחק 
בשנת 2014 החלה ליפשיץ את קריירת המשחק שלה, ולאחר שהשתתפה בשני סרטים קצרים קיבלה את תפקידה הראשון בטלוויזיה, בפרק אחד של הסדרה Yes, No, Maybe.

את הפריצה הגדולה שלה קיבלה ב-2020 כשהשתתפה בסדרה "נזירה לוחמת" של נטפליקס. התסריטאי דייוויד הייטר אמר שליפשיץ הייתה מרוצה מהתסריט של "הנזירה הלוחמת" משום שלא הייתה בו התייחסות לכך שהדמות שהיא מגלמת היא טרנסג'נדרית, דבר חריג בזמנו עבור דמויות טרנסג'נדריות. לאחר תפקיד זה השתתפה בעוד הפקות דניות, וב-2024 גילמה את פורסר ווליק בסדרה "המוסד" של אפל TV. באותה שנה השתתפה גם בתוכנית הריאליטי Vild Med Dans, הגרסה הדנית ל"רוקדים עם כוכבים", והייתה בין 4 המתמודדים האחרונים, אך נאלצה לפרוש בשל מחלה.

מאז 2019 ליפשיץ משחקת גם בתיאטרון והשתתפה בהצגות "גופה משובחת" (Cadavre Exquis) בתיאטרון אוסטרברו בקופנהגן, SLIM במסגרת פסטיבל TeaterFår302 ובתפקיד הראשי בהצגה "Juliet's Birthday Bash" בפסטיבל התיאטרון הפתוח HamletScenen בטירת קרונבורג.

 פילמוגרפיה 
 שנה שם הסרט/סדרה תפקיד הערות 2014 Brothers, Sisters, Sons, & Daughters: The Film סרט קצר 2015 Sorte måne מרינה סרט קצר 2017 Yes No Maybe סופיה סדרת טלוויזיה; פרק אחד 2018 Wild Witch (Vildheks) קימארה סרט קולנוע 2018 כריסטיאן הרביעי (C4) ויבקה קרוס סרט קולנוע 2018 Eugenia: Veninde i vandet וידאו קליפ 2019 Landesorg, jeg drømmer om at græde האישה (Kvinden) סרט קצר 2020 נזירה לוחמת (Warrior Nun) שאנל סדרת טלוויזיה; 4 פרקים 2020–2021 Pros and Cons (Friheden) סאבינה סדרת טלוויזיה; 7 פרקים 2022 The Orchestra (Orkestret) אנסטסיה סדרת טלוויזיה; 5 פרקים 2022–2024 Jälkeläiset סימון אוסטן סדרת טלוויזיה; 8 פרקים 2022 Ingen vej tilbage קאט סדרת טלוויזיה; 5 פרקים 2023 Helvete ג'ו סרט קצר 2023 המוסד פורסר וואליק סדרת טלוויזיה; פרק: "The Last Empress" 2024 Blood Moon: An Evening with Ivon קריינית סרט קצר2024Vild med dans (רוקדים עם כוכבים, דנמרק)עונה 21

 קישורים חיצוניים 




 הערות שוליים 

קטגוריה:שחקניות קולנוע וטלוויזיה דניות
קטגוריה:שחקניות תיאטרון
קטגוריה:דוגמניות דניות
קטגוריה:טרנסג'נדר בקולנוע
קטגוריה:טרנסג'נדריות
קטגוריה:להט"ביות לפי מוצא
קטגוריה:דניות שנולדו ב-1995